Betoni ja kaikki muutkin mineraalipohjaiset rakennustuotteet sisältävät luonnon radioaktiivisia aineita (uraani, torium ja kalium). Eniten näitä esiintyy graniittipohjaisissa rakennustuotteissa sekä joissain teollisuuden sisutuotteissa, joita hyödynnetään osana rakennustuotetta. Tämän vuoksi rakennustuotteiden radioaktiivisuutta valvotaan Suomessa (jo vuodesta 1991 alkaen) ja nykyisin koko EU:n alueella (~2018 alkaen).
Säteilylainsäädännössä (ks. https://finlex.fi/fi/laki/alkup/2018/20181034) määritetään rakennustuotteet, jotka tulee mitata ennen käyttöä:
1) rakennuksen runkorakenteet, jotka valmistetaan mineraalipohjaisista raaka-aineista;
2) rakennustuotteet, joiden pääasiallisena raaka-aineena on käytetty graniittia tai muita granitoideja kuten granodioriittia, tonaliittia tai gneissiä sisältävää kalliomursketta, soraa tai hiekkaa;
3) rakennustuotteet, joiden raaka-aineena on käytetty tuhkaa tai mineraalipohjaisia luonnon raaka-aineita hyödyntäviltä teollisuudenaloilta syntyneitä väli- tai sivutuotteita tai jätteitä.
Betonirakenteisissa kerrostaloissa betonin radioaktiivisuus pitää siis selvittää. Jos asuu esimerkiksi uudehkossa kerrostalossa, sen rakenteissa käytetty betoni on hyvin todennäköisesti selvitetty olevan radioaktiivisuutensa perusteella soveltuva runkorakenteeksi.
Lisätietoa rakennustuotteiden aiheuttamasta säteilyaltistuksesta